**UUTISIA FORDILTA Huhtikuu 2014**

**Fordilla vahva alkuvuosi Euroopassa**

Fordin myynti Euroopassa kasvoi maaliskuussa 12 prosenttia ja ensimmäisellä kvartaalilla 11 prosenttia. Kyseessä oli kymmenes peräkkäinen kasvukuukausi ja neljäs peräkkäinen kasvukvartaali. Maaliskuun markkinaosuus oli 8,9 prosenttia ja tammi-maaliskuun 8,0 prosenttia. Hyötyajoneuvojen myynti kasvoi 10 prosenttia edellisvuoden vastaavaan ajankohtaan verrattuna. Alkuvuonna on myyty yli 326 000 Ford-ajoneuvoa. Suosituimmat mallit olivat Fiesta ja Focus. Ford ilmoitti hiljattain nostavansa Fiestan tuotantokapasiteettia Kölnin tehtaalla 200 autolla. Fiestoja valmistuu nyt 1 850 kappaletta päivässä.

Suomessa Ford oli maaliskuussa seitsemänneksi myydyin henkilöautomerkki 7,0 prosentin markkinaosuudella. Hyötyajoneuvoissa Ford oli tutulla toisella sijalla ja tammi-maaliskuun markkinaosuus oli 22,2 prosenttia.

Linkki tiedotteeseen: <https://media.ford.com/content/fordmedia/feu/en/news/2014/04/15/ford-sales-in-europe-rise-in-first-quarter-on-new-product--10th-.html>

**Ford esitteli uusia malleja Kiinan markkinoille**

Ford esitteli Kiinan markkinoilla kasvavaa mallistoaan Auto China 2014 -autonäyttelyssä. Esillä olivat uusi Ford Escort, Ford Mustang sekä Ford Everest -konsepti, joka antaa esimakua tulevaisuuden 7-paikkaisesta katumaasturista. Ford Escort on räätälöity Kiinan markkinoille, jossa pienten autojen segmentti kasvaa erittäin nopeasti.

Fordin myynti Kiinassa kasvoi viime vuonna huikeat 49 prosenttia, ja autoja myytiin yhteensä lähes miljoona kappaletta. Tämän vuoden tammi-maaliskuussa autoja on myyty yli 270 000, mikä tarkoittaa 45 prosentin kasvua viime vuoden vastaavaan ajankohtaan verrattuna. Ford on ilmoittanut tuovansa Kiinan markkinoille 15 autoa vuoteen 2015 mennessä.

Linkki tiedotteeseen: <https://media.ford.com/content/fordmedia/feu/en/news/2014/04/20/at-auto-china-2014--ford-highlights-growing-china-lineup-with-al.html>

**Mustang kapusi kattojen ylle New Yorkissa**

Mikäpä olisikaan hienompi tapa juhlistaa Ford Mustangin 50-vuotista taivalta kuin viedä auto näytille Empire State Buildingin 86. kerroksen näköalatasanteelle. Auto purettiin osiin ja pakattiin kuorma-autoon, josta se pala kerrallaan vietiin hissillä näköalatasanteelle ja koottiin siellä. Katso video Mustangin kahden päivän retkestä New Yorkin kattojen ylle: <https://www.youtube.com/watch?v=JMYIt9NtG6k>

**Ford Transit Skyliner -konsepti on kuin yksityinen suihkukone renkailla**

Ford esitteli Kaliforniassa yhdessä Galpin Auto Sportsin kanssa varustelemansa luksus-Transitin, joka kantaa nimeä Skyliner. Tämä on jälleen yksi esimerkki siitä, mihin kaikkeen Transit taipuu. Autolle on suunniteltu neljä eri sisustusta, joten se voi toimia joko teatterina, kokouspaikkana, vastaanottona tai sillä voi matkata mukavasti paikasta toiseen.

Linkki tiedotteeseen: <https://media.ford.com/content/fordmedia/fna/us/en/news/2014/04/10/ford-transit-skyliner-concept.html>

**Mustangista 50-vuotisjuhlamalli**

Ford Mustangista valmistetaan rajoitettu erä 50-vuotisjuhlamallia. Ford Mustang 50-vuotisjuhlamalli on täydellisesti varustettu, joten asiakkaan päätettäväksi jää vain auton väri ja se, haluaako hän autonsa automaatti- vai manuaalivaihteistolla. Värit ovat joko Wimbledon White, joka oli sarjanumerolla 0001 valmistuneen ensimmäisen Mustangin väri, tai Kona Blue. Autoja valmistetaan 1 964 kappaletta, ensimmäisen valmistusvuoden mukaan.

Linkki tiedotteeseen: <https://media.ford.com/content/fordmedia/feu/en/news/2014/04/16/ford-pays-homage-to-five-decades-of-the-worlds-favorite-pony-car.html>

**Fordit kilparadoilla**

Ford on kilpa-autojen rakentajien valinta monissa ei autourheiluluokissa. Fiesta ST -tuotantoautosta on tehty peloton 2.0-litrainen turbo, joka tuottaa tehoja huimat 600 hv ja joka kiihtyy 0-100 km/h 1,9 sekunnissa. Fiesta ST nähdään niin rallicrossin kuin rallin maailmanmestaruussarjoissa. WRC 2

-luokassa ovat Fiesta R5, Fiesta RRC ja Fiesta S2000. Fiesta R2 on puolestaan 10 maassa ajettavan Fiesta Sport**Trophyn** nimikkokilpuri. Formula Ford -luokassa on Fiestojen tapaan käytössä EcoBoost-moottorit.

Linkki tiedotteeseen: <https://media.ford.com/content/fordmedia/feu/en/news/2014/04/25/ford-vehicles-front-motorsport-teams-push-for-success.html>

**Mustang juhlistaa 50-vuotista taivaltaan huippusuunnittelijoiden kanssa**

Ford on sopinut yhteistyötä viiden muotisuunnittelijan kanssa. He suunnittelevat kukin viisi Mustang-paitaa. Paidat valmistaa Loomstate, joka on tunnettu luomu- ja kestävän kehityksen periaatteita noudattaen valmistetuista tuotteista. Tuotteet tulevat myyntiin syksyllä.

Linkki tiedotteeseen: <https://media.ford.com/content/fordmedia/fna/us/en/news/2014/04/17/mustang-unleashed.html>

**Suunnittelija Erika Tsubaki palkittiin Milanossa**

Fordin suunnittelija Erika Tsubaki palkittiin Milanon kansainvälisillä huonekalumessuilla iF Design Awardilla, ”suunnittelijoiden Oscarilla”. Hän oli suunnitellut matkakassin, joka on saanut inspiraationsa autojen suunnittelusta. Tuomaristo ylisti laukun innovatiivisuutta, laatua ja viimeistelyä.

Katso video: <http://www.youtube.com/watch?v=LPcmyOXdgBs>

# # # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 181 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.ford.com](http://www.ford.com)

Euroopan Ford valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 69 000 henkilöä. Euroopassa toimii myös Ford Motor Credit Company ja Ford Customer Service Division sekä 24 tuotantolaitosta, joista 15 Ford omistaa kokonaan tai on enemmistöomistaja ja 9 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

Oy Ford Ab

010 3447123

rsalin1@ford.com